Solskjær: - Artig å se spillegleden vi viser i dag
- Jeg har stått her mange ganger i pressesonen etter tap i år. Og det er en mye bedre å stå her i dag. Men vi må bare fortsette å stå på. Vi har ikke vært gode nok i vår, men høstsesongen er lang, sier en meget toneangivende Magnus Wolff Eikrem til VG.. - I første omgang var vi under pari. Men jeg er veldig godt formøyd med spesielt de første 20-25 minuttene etter pause der vi avgjør kampen. Og på slutten var det bare gøy. Det er artig å se spillegleden vi viser i dag. Vi slapp oss løs, samtidig som spillerne jobbet for hverande og blødde for drakta, sier manager Ole Gunnar Solskjær. 12 minutter var spilt da Magne Simonsen la et presist innlegg fra høyre. Chukwu løp mellom stopperne til Hønefoss og headet ballen kontant i nettmaskene. Hønefoss var greit med de første minuttene. Etter to minutter kom Riku Riski alene med Ørjan Håskjold Nyland, men avslutningen gikk til side for mål.Etter 1-0-målet handlet det bare om Molde. Seks minutter etter hvilen scoret Magnus Wolff Eikrem det mange vil mene er årets mål i eliteserien så langt. Han fikk ballen ute på høyresiden, over 25 meter fra mål, og banket like greit ballen helt oppe i lengste kryss. Vakkert! - Jeg tenkte ikke. Jeg bare la den i krysset, tror jeg, sier Eikrem til VG. - Jeg vet Magnus kan det, og jeg har sagt også tidligere trenger han flere målpoeng, sier Solskjær. Det virker som om Moldes midtbanesjef nå har prikket inn storformen i tide til U21-EM. - Det begynner å nærme seg. Jeg skal spille en god kamp mot Hødd onsdag (viss jeg får spille) og få et godt resultat der. Så skal jeg glede meg til U21-EM, sier Eikrem til VG.3-0 kom bare fire minutter senere. Zlatko Tripic avslutter i mål fra 16 meter via en noe fomlete Steven Clark i Hønefoss-målet. Det var Tripics første seriemål for Molde siden 2011. - Vi har vel flere skudd fra distanse i dag enn i resten av sesongen til sammen. Vi har mange gode skuddføtter i laget, sier Solskjær. Og da Chukwu scoret sitt andre etter 60. minutter var det definitivt gjort. 22-åringen raidet inn fra venstre, fintet Alexander Solli både til venstre og høyre får han satte ballen i mål alene med Clark. - Jeg har sett fram til dette lenge, og endelig var dagen her. Nå er jeg mer enn lykkelig, sier en smørblid Chukwu til Cmore.Resten av kampen ble mer som en formalitet å regne for begge lagene. - Vi åpnet med en gigantsjanse uten uttelling. Deretter scoret Molde og vi kom vel aldri i nærheten egentlig. Det var ingen god kamp av oss. Molde scoret noen flotte mål, men også noen billige. Alt i alt en meget svak forestilling. Vi var et halvt sekund for seine i alle dueller, sier Hønefoss-trener Leif Gunnar Smerud. Etter å ha ligget sist nesten helt siden seriestart er Molde nå oppe på kvalikplassen i eliteserien. Enten Odd Grenland eller Sandnes Ulf kommer riktig nok til å passere romsdalingene på tabellen når disse lagene møtes i morgen. - Vi tar ferie på nedrykksplass, siden Sandnes Ulf og Odd Grenland møtes i morgen. Det er kjedelig, og ikke til å stikke under en stol. Men spiller vi som i dag kommer vi til å ta mange poeng. AaFK-kampen (4-1-seier) var nok litt bedre. Da hadde vi mer trøkk, fart og tempo. Vi var mer effektive i dag, men det er gledelig å se at gutta koste seg ut på der, sier Solskjær til VG. - Men uansett er det neste kamp som betyr no, og den går borte mot Hødd onsdag og er en skikkelig tøffing. De er jo regjerende cupmestere, legger han til.
(Molde - Hønefoss 4-0)Daniel Chima Chukwu var endelig tilbake i scoringsform da Molde tok sin andre seier i år.